Source: http://politeia.org.ro/stiri-revista-presei/revista-presei-26-septembrie-ziua-asaltului-ccr-ataca-la-baioneta-justitia/55511/
Timestamp: 2017-10-17 01:50:21+00:00

Document:
Revista Presei – 26 septembrie. Ziua asaltului. CCR atacă la baioneta Justiția | PoliteiaWorld
Home » Stiri / Revista Presei	» Revista Presei – 26 septembrie. Ziua asaltului. CCR atacă la baioneta Justiția
Revista Presei – 26 septembrie. Ziua asaltului. CCR atacă la baioneta Justiția
26/09/2017 Autor Cetatean Categorii: Stiri / Revista Presei
Buna dimineata intr-o zi de marti, 26 septembrie. Valorile termice diurne vor continua să crească uşor în regiunile intracarpatice, unde vremea va deveni uşor mai caldă decât în mod obişnuit la această dată, în timp ce în restul teritoriului valorile termice se vor situa în jurul celor normale climatologic, informează ANM. Temperaturile maxime vor fi cuprinse între 18 grade în nordul Moldovei şi 25 de grade în Câmpia de Vest, iar cele minime se vor situa între 1 grad în depresiuni şi 16 grade pe litoral. Cerul va avea înnorări în regiunile sudice, sud-vestice şi în zona de munte, unde numai izolat şi trecător va ploua slab şi va fi variabil în celelalte regiuni. Vântul va avea unele intensificări la munte şi în sud-est, cu viteze mai mari pe litoral. Vor fi condiţii de ceaţă în zonele joase. Bucuresti: Vremea va fi normală termic. Cerul va avea unele înnorări, dar condiţiile de ploaie vor fi reduse. Vântul va sufla moderat, cu intensificări temporare în cursul zilei. Temperatura maximă se va situa în jurul valorii de 21 de grade, iar cea minimă va fi de 10…11 grade.
CCR dezbate sesizările depuse de Dragnea şi Tăriceanu privind conflictul dintre Parlament şi Parchet, după refuzul de a fi transmis dosarul alegerilor din 2009 Comisiei de anchetă. Curtea Constituţională analizează, marţi, sesizările depuse de preşedinţii celor două Camere, Liviu Dragnea şi Călin Popescu Tăriceanu, cu privire la un posibil conflict juridic de natură constituţională între Parlament şi ministerul Public, alături de o sesizare a PNL privind Legea referendumului. Preşedinţii celor două Camere, Liviu Dragnea şi Călin Popescu Tăriceanu, au sesizat, în 13 septembrie, CCR cu privire la un posibil conflict juridic de natură constituţională între Parlament şi Ministerul Public, după refuzul Parchetului de a transmite Comisiei de anchetă parlamentară a alegerilor din 2009 dosarul scrutinului.Cei doi preşedinţi de Cameră solicitau CCR să stabilească care este întinderea competenţelor/atribuţiilor constituţionale ale Parlamentului şi ale ministerului Public în legătură cu realizarea anchetelor parlamentare. Decizia celor doi preşedinţi ai Camerelor de a sesiza CCR vine ca urmare a refuzului Procurorului Şef al DNA Laura Codruţa Kovesi de a se prezenta în faţa Comisiei de anchetă a alegerilor din 2009, precum şi al refuzului Procurorului General Augustin Lazăr de a înainta Comisiei de anchetă o copie a dosarului de urmărire penală nr.213/P/2017 privind scrutinul din 2009. Potrivit celor doi preşedinţi, conflictul juridic de natură constituţională dintre Parlament şi ministerul Public ar avea la bază „refuzul celor două persoane care reprezintă Ministerul Public de a ţine cont de solicitările unei comisii de anchetă, comisie recunoscută constituţional, şi punerea în imposibilitate a Parlamentului de a adopta o hotarâre”. În cadrul sesizării CCR, Dragnea şi Tăriceanu solicită „obligarea” ministerului Public să transmită copia dosarului scrutinului, precum şi „obligarea” Laurei Codruţa Kovesi să răspundă la întrebarea adresată de Comisia de anchetă a alegerilor din 2009 privind prezenţa sa acasă la Gabriel Oprea în seara scrutinului. ”Vă rugăm să obligaţi ministerul Public să transmită de îndată comisiei parlamentare de anchetă copia dosarului nr. 213/P/2017, iar pe procurorul şef al DNA să răspundă la întrebarea formulată”, se arată în sesizările transmise CCR. Integral pe Mediafax
Să despicăm în factori primi ce spune Comisia de la Veneţia. Pentru că au apărut ambiguităţi şi interpretări anapoda (interesate sau nu), încerc să explic cât mai simplu Raportul Comisiei de la Veneţia privind răspunderea politică şi penală a miniştrilor, precum şi răspunsul pe care l-am primit referitor la noţiunea de prag la abuzul în serviciu. În primul rând, raportul din 2013 al Comisiei de la Veneţia se referă exclusiv la miniştri şi prim-miniştri, nu la alte categorii de decidenţi sau de funcţionari. În al doilea rând, din lectura atentă a raportului, rezultă că miniştrii pot lua trei categorii de decizii, după cum urmează: 1. Decizii pur politice, luate fără vreun interes ascuns. Acestea – care pot fi decizii bune sau decizii proaste – sunt cele pe care raportul recomandă să fie protejate din punct de vedere penal. Adică decidenţii să nu aibă teama că, după ce părăsesc mandatul, adversarii le instrumentează penal din interes politic. Pentru aceste decizii, spune Comisia, preţul nu trebuie să fie decât politic (demisie, demitere, oprobiul public, pierderea alegerilor), şi nicidecum penal. 2. Decizii politice, luate cu interes ascuns (personal, de grup, de partid etc.). Acestea, spune raportul, pot şi trebuie să fie pedepsite penal, căci îndeobşte sunt asociate cu alte infracţiuni (corupţie, spălare de bani, subminarea încrederii publice – în funcţie de codurile penale din fiecare stat) 3. Decizii pur politice, luate fără vreun interes ascuns, dar care subminează fundamentele unui stat (procesul democratic, drepturile fundamentale, imparţialitatea administraţiei publice etc.). De exemplu, dacă un guvern decide că alegerile nu se mai ţin la 4 ani, ci la 20 de ani, el nu încalcă Constituţia (care spune doar alegeri periodice), dar e evident că subminează unul din fundamentele democraţiei. Pentru această faptă, decidentul poate fi pus să plătească şi un preţ penal, nu doar politic. Intenţia Comisiei de la Veneţia a fost să protejeze de represalii penale doar deciziile din prima categorie. Integral pe Adevarul
Indiciul din 2015 şi dovada că Dragnea a înţeles perfect că s-a ajuns la el. În perioada în care Victor Ponta se prăbuşea, iar Dan Şova începea să mai creadă doar în mirul anti-DNA, Liviu Dragnea vedea la orizont un viitor împărătesc. Îmbătat de aerul tare al înălţimilor, a început să pluseze, neînţelegând că, în esenţă, gangsterul politic n-are prezent decât în trecut. „Le-am spus colegilor de mai multe ori că în astfel de situații votează cum le dictează conştiinţa, cum simt ei. O să se uite în acest dosar şi o să voteze cum simt ei. Eu voi vota împotriva ridicării. E o ficţiune şi un atac serios la Guvern. Sunt doi miniştri importanți. (…) Eu sunt ţintă, PSD e ţintă, Tăriceanu e țintă, Guvernul e ţintă. Parlamentul la fel. În Parlament, asta vreau să transmit tuturor: nu cedăm nici măcar un pas înapoi”. E limpede: Liviu Dragnea, autorul rândurilor de mai sus, trăieşte o toamnă toridă. Afacerile oneroase pe care e suspectat că le-a orchestrat sau cel puţin girat l-au ajuns în sfârşit din urmă. Nu teama de falimentul moral îl roade, ci teama de dezastrul politic care îl paşte. Nu doar frica de un eventual deznodământ carceral îi dă morga animalului încolţit, ci foarte probabila agăţare a fiului său în investigaţiile procurorilor privind afacerile sulfuroase ale părintelui. Ecoul situaţiei ingrate în care şi-a pus fiul un alt mare rapsod al combinaţiilor politice şi corupţiei la nivel înalt, Viorel Hrebenciuc, răzbate mai puternic ca oricând în urechile actualului lider al PSD. De altfel, a şi recunoscut-o zilele trecute: „Am primit tot felul de informații în weekendul ăsta, că vor să ajungă și la fiul meu”, susţinea Dragnea, cu un intolerabil aer angelic. Integral pe Digi24
PSD blochează oficial o anchetă DNA. Dragnea a judecat și a decis că Shhaideh și Plumb sunt nevinovate. Pentru prima oară, liderii social-democrați anunță public că se vor opune urmăririi penale a unui ministru. În plus, Dragnea și Tăriceanu vor ca guvernul să sesizeze CCR în legătură cu un conflict între DNA și Executiv. Până acum, declarativ, liderii PSD nu se opuneau solicitărilor transmise de DNA către Parlament, chiar dacă, adesea, prin vot secret, le respingeau ulterior. Dragnea și-a început mandatul de președinte al PSD promițând că partidul său nu se va mai opune solicitărilor procurorilor de ridicare a imunității unor parlamentari. PSD face zid în jurul miniștrilor Sevil Shhaideh și Rovana Plumb, fiind pentru prima dată când Liviu Dragnea se opune pe față unei solicitări a DNA de ridicare a imunității parlamentare. Sevil Shhaideh şi Rovana Plumb au susţinerea PSD, toţi membrii conducerii social-democrate cerându-le celor doi miniştri să nu demisioneze, a declarat liderul PSD Liviu Dragnea. În dosarul Belina, vicepremierul Sevil Shhaideh este urmărită penal pentru abuz în serviciu, iar pentru ministrul Fondurilor Europene Rovana Plumb s-a cerut aprobarea urmăririi penale din partea Camerei Deputaților. În apărarea celor două, Dragnea a invocat, printre altele, viziunea PSD potrivit căreia procurorii nu pot ancheta hotărâri de guvern. ”Este vorba de un transfer al unui imobil din domeniul public al statului la un domeniul public al unei autorităţi locale, aşa cum sunt sute de exemple în România şi vor mai fi. Un astfel de precedent este extrem de periculos”, a comentat Dragnea. Şeful PSD a adăugat că „nu ne învârtim toţi în jurul unei bălţi”. Integral pe Romania Libera
Kovesi şi alţi doi procurori din DNA, cercetaţi disciplinar de Inspecţia Judiciară. Inspectorii judiciari au dispus începerea cercetării disciplinare faţă de procurorul şef al Direcţiei Naţionale Anticorupţie (DNA), Laura Kovesi, procuror şef adjunct al DNA, Marius Iacob, şi în cazul şefului de secţie Gheorghe Popovici, în urma revocărilor Mihaielei Iorga şi a lui Doru Ţuluş. Inspecţia Judiciară a demarat această cercetare disciplinară în urma unei plângeri depusă de cei doi foşti procurori ai DNA – Mihaiela Iorga şi Doru Ţuluş. Conform Inspecţiei Judiciare, la această plângere au fost conexate şi alte sesizări cu obiect similar şi a fost repartizată pentru a fi soluţionată de Direcţia de inspecţie judiciară pentru procurori. „Apreciind că există indiciile săvârşirii unor abateri disciplinare, inspectorii judiciari au dispus începerea cercetării disciplinare faţă de procurorii Laura Codruţa Koveşi, procuror şef al Direcţiei Naţionale Anticorupţie (DNA), Marius Iacob, procuror şef adjunct al DNA şi Gheorghe Popovici, procuror şef secţie la DNA. La finalizarea cercetării disciplinare, în funcţie de rezultatul verificărilor, inspectorii judiciari pot dispune fie admiterea sesizării, prin exercitarea acţiunii disciplinare si sesizarea Secţiei pentru procurori in materie disciplinara a CSM, fie respingerea sesizării in cazul in care se constata ca nu sunt îndeplinite condiţiile pentru exercitarea acţiunii disciplinare”, precizează sursa citată. Cercetarea disciplinară este o etapă a procedurii disciplinare reglementată de Legea nr. 317/2004 privind Consiliul Superior al Magistraturii, având ca scop stabilirea faptelor şi urmărilor acestora, împrejurărilor în care au fost săvârşite, precum şi a altor date concludente din care să se poată aprecia asupra existenţei sau inexistenţei vinovăţiei. Integral pe Gandul
Astazi e ziua teribila a justitiei. Asaltul asupra procurorului general. CCR are astazi pe ordinea de zi cele doua cereri, a lui Liviu Dragnea si a lui Calin Popescu Tariceanu, de solutionare a conflictului juridic de natura constitutionala dintre Parlamentul Romaniei si Ministerul Public ca urmare a refuzului procurorului general Augustin Lazar de a trimite comisiei de ancheta a alegerilor din 2009 dosarul pe care PICCJ l-a deschis si apoi l-a clasat in aceasta privinta. Speta este perfect aberanta, in opinia mea si a juristilor cu care am vorbit. Nu exista absolut niciun text de lege care sa-l oblige pe procurorul general sa trimita unui organism extrajudiciar documentele dintr-un dosar penal, fie el si clasat. Si nu exista niciun precedent in aceasta privinta. “In mod cert, nu vom putea trimite un dosar judiciar sa fie examinat de o institutie extrajudiciara”, a explicat Augustin Lazar. De ce? Pentru ca “nu exista dispozitii legale care sa permita transmiterea unor fotocopii ale dosarelor penale catre o comisie parlamentara sau, in general, catre o alta institutie extrajudiciara”. Dar eu personal nu mai am demult asteptari de legalitate si constitutionalitate de la CCR. Curtea Constitutionala – condusa de jure de Valer Dorneanu si de facto de Daniel Morar – este, in opinia mea, o institutie capturata de PSD, atat prin reprezentantii la vedere ai partidului, cat si prin cei care fac jocul PSD pentru ca sunt orbiti de ura si invidie. Asa am ajuns ca CCR sa decida impotriva recomandarilor Comisei de la Venetia numai pentru a-i face cadou lui Liviu Dragnea un prag al prejudiciului in abuzul in serviciu. Integral pe Ziare.com
Dacă nu toarnă, Shhaideh face pușcărie în locul lui Dragnea. Pentru faptele de care DNA o acuză pe Sevil Shhaideh este responsabil Liviu Dragnea. Totuși, procurorii i le-au pus pe toate în cârcă actualului ministru de la Dezvoltare. Care a semnat totul în locul șefului PSD. Își va asuma Shhaideh aceste fapte, tot sub semnătură, și la DNA? Comunicatul procurorilor anticorupție nu lasă loc niciunui dubiu: în 2013, ca secretar de stat în Ministerul Dezvoltării, fina lui Dragnea a orchestrat întreaga afacere a hotărârii de guvern ce a transferat insula Belina și brațul Sf. Pavel al Dunării din proprietatea publică a statului în cea a Consiliului Județean Teleorman (și, apoi, în chirie companiei TelDrum). Iată pasajul relevant: „Adoptarea hotărârii de guvern a fost posibilă în condițiile în care, în calitate de secretar de stat în cadrul MDRAP, prin semnare, suspecta Sevil Shhaideh și-a însușit în totalitate conținutul notei de fundamentare și al proiectului de hotărâre de guvern, a inițiat și a promovat HG 943/2013 prin care se consfințea transmiterea unor părți din imobilele insula Belina și brațul Pavel, cu încălcarea flagrantă a dispozițiilor legale care reglementează normele de tehnică legislativă ce nu permiteau un astfel de transfer, aspect semnalat în repetate rânduri de către Ministerul Finanțelor Publice și Ministerul Justiției“. Mai mult, a existat și un complice în Ministerul Dezvoltării, conform DNA – șefa de la „Juridică“: „La rândul său, suspecta Ionela Vasile Stoian, în calitate de director la MDRAP – Direcția Juridică, Relația cu Parlamentul și Relații Internaționale, a sprijinit demersurile nelegale prin aceea că nu a întocmit note referitoare la observațiile pe care le-au făcut cele două ministere avizatoare (Ministerul Justiției și cel al Finanțelor Publice), nu a respectat reglementările privind circuitul de avizare, a contribuit la crearea unei reprezentări false MFP și MJ referitor la contractele de închiriere deja existente“. Integral pe Romania Libera
42 Raspunsuri la Revista Presei – 26 septembrie. Ziua asaltului. CCR atacă la baioneta Justiția
geo26/09/2017 at 08:57
http://romanialibera.ro/politica/partide/inca-un-proiect-controversat-al-psd–pensiile-parlamentarilor-sa-fie-scutite-de-taxe-470520
http://adevarul.ro/economie/bani/efect-domino-mutarii-contributiilor-laangajat-cresc-amenzile-punctul-pensie-1_59c91bae5ab6550cb884f6f3/index.html
mar26/09/2017 at 09:04
Mai nou se folosesc cimilituri! – ”In așteptarea dușmanilor care erau siguri că urmau să atace cetatea, locuitorii se organizaseră să prevină trădarea. Se știe din toate poveștile eroice că trădarea face parte din joc așa că se organizau tot mai des execuții pentru cei vinovați de mișelească trădare.
La început, lumea întorcea capul când trecea prin piețe sau prin fața televizoarelor care transmiteau in direct, apoi deveniseră curioși să le vadă fața odioșilor dușmani din interior, pe urma deveneau spectatori înfocați, iar după ceva vreme, deveneau chiar dependenți de spectacolul decapitărilor sau cel al balansului condamnaților în spânzurătorile înalte. ”
http://www.comisarul.ro/articol/dancu-mesaj-cifrat-in-noapte-pentru-dragnea–calau_910233.html
mar26/09/2017 at 09:05
Niciodată cel ce cerea îndurare nu era crezut și nici compătimit, iar cel ce se punea in genunchi și cerea sa fie ascultat despre nevinovăție era scuipat și lovit cu pietre de trecători. Cu siguranță, chiar dacă dușmanii mai întârzie, o să vină negreșit, își spuneau conducătorii cetății, dar intre timp călăii deveneau tot mai respectați, li se făceau statui prin piețele ce miroseau tot mai greu a sânge, poeții le scriau ode și se bătea chiar monedă și medalii cu chipul lor.
zigzag26/09/2017 at 09:20
Mesajul e plin de tâlc , daca te uiti in istorie ( The History of Terrorism ) “Tactics:The Sicariis most notable tactic was the use of short daggers to kill people. Although they were not terrorists in the modern sense, this method of murdering people in crowded places before slipping away did cause extreme anxiety among surrounding onlookers, and thus terrorize them.” se vede paralela intre grupul mafiot dragnea&moshe si restul lumii 🙂 .
” Founded In: 1st Century CE (Common Era, the first year that Jesus Christ is assumed to have been born. Also called A.D., anno domini, meaning “in the year of our Lord.”)
The Sicarii were led by descendents of Judas of Galilee, who helped foster revolt against direct Roman rule in 6 CE, when they attempted to carry out a census of the Jews under the rule of Roman governor Quirinius in Syria, so that they could tax them.”
https://www.thoughtco.com/sicarii-first-century-terrorists-3209152
mar26/09/2017 at 09:21
http://www.hotnews.ro/stiri-esential-22021190-tudorel-toader-caut-acel-prag-rezonabil-pentru-abuzul-serviciu-sunt-membru-titular-comisiei-venetia.htm
zigzag26/09/2017 at 09:26
” League of Nations Convention Definition of Terrorism, 1937
All criminal acts directed against a State and intended or calculated to create a state of terror in the minds of particular persons or a group of persons or the general public.”
Asta e asa pentru ca dragnea si teroristii care il consigliaza , sa nu isi imagineze ca Romania e o balta ( ca tot e primul pescar al chibutului ) plina doar de prosti pe care sa-i pescuiasca ei .
mar26/09/2017 at 09:35
”balta Belina” nu este una oarecare, deoarece este componentă a bazinului Dunării și intră sub incidența Comisiei Dunării care practic a reglementat/reglementează tot ce este legat de fluviu. Că nebunia să fie totală, oamenii au mai comis o porcărie, zona este de frontieră, sunt 30 km până la bulgari. În concluzie, aveau nevoie de aviz special pe care cu siguranță nu-l primeau. Așa că este greu de dat cu fum, numai că ghinion de neșansă, în ”horă” vor intra și alții, care au tolerat șmenul.
zigzag26/09/2017 at 09:40
Ancheta e si sub lupa altora , o sa plateasca scump tot comando ul din jurul lui dragnea .
3 organizatii internationale sunt cu ochii pe ancheta asta , de aia era dragnea tulburat si afirma ca ” pot sa tipe ambasadele cat vor ” . 🙂
Doxa26/09/2017 at 10:12
Pai ce, strica un cap de pod la o arauncatura de bat de Deveselu? O zona fara statut clar? “Privata”?
Iar dobitocii astia ar trebui sa stie ca, fara interesele occidentale exprimate SI prin Comisia Dunarii, Romania, Mica sau Mare, ramanea o simpla vorba de secol XIX.
Nu mai insist, ca ma enervez 😀 …
zigzag26/09/2017 at 10:23
mar26/09/2017 at 09:38
TuDorel nu mai are coloană vertebrală, joacă ultima carte. Mare mizerie!
http://www.hotnews.ro/stiri-esential-22021228-tudorel-toader-legalitatea-unei-nu-verifica-procurorii-judecatorii-contencios-administrativ-dosarul-belina-arata-doua-incalcat-mai-multe-legi.htm
zigzag26/09/2017 at 09:41
Cand a avut coloana vertebrala , cand l au santajat black cubistii ? :))
Paganel26/09/2017 at 09:41
Adăugați-o și pe asta, ca „meniul” (de cameleon) să fie complet:
Paganel26/09/2017 at 09:43
http://economie.hotnews.ro/stiri-finante_banci-22021070-diferenta-dintre-cheltuielile-veniturile-bugetului-adancesc-6-5-miliarde.htm
„Executia bugetului general consolidat pe primele opt luni din 2017 s-a incheiat cu un deficit de 6,5 miliarde lei (0,78% din PIB), fata de un deficit de 3,1 miliarde lei (0,41% din PIB) consemnat in perioada similara din 2016, a anuntat luni seara Ministerul Finantelor. Potrivit reprezentantilor institutiei, cresteri s-au inregistrat la incasarile din contributiile sociale (+16,6%), la impozitul pe salarii si venit (+10,4%), dar si din venituri nefiscale (dividendele luate de la firmele de stat: +14,0%) si din venituri din capital (+13,4%). Scaderi au fost in cazul veniturilor din impozite si taxe pe proprietate (cu 6,4% fata de perioada similara din 2016) si in ceea ce priveste veniturile din TVA (scadere de 1,7%), in ciuda cresterilor inregistrate de consumul populatiei.”
Să vedem… cine „vine cu bani de acasă”?
mar26/09/2017 at 10:06
Răzbel!!
http://www.digi24.ro/stiri/actualitate/politica/tutuianu-il-ataca-pe-dragnea-un-politician-trebuie-sa-cunoasca-putina-istorie-799644
depemures26/09/2017 at 10:26
Nu se bat hoții între ei.Doar îşi arată hangerele.
Este ÎNCĂ de furat. Nici nu ştiu ce-i aşteaptă. Tudorel a lu’ moş tăriceanu se adaugă listei ruşinii a dascălilor pentru care înghițitul broaştelor şi scatofagia nu sunt tabuuri. Lupul de la justiție dă clasă prin banditismul dovedit şi celor mai josnici locotenenți ai mafiei politice.
Bună ziua 😆
Doxa26/09/2017 at 10:13
depemures26/09/2017 at 11:12
O rog pe Mădălina Dobrovolschi ,ca atunci când se va trezi preşedintele,la sumarul rezumatului presei să pună şi rândurile din ” contributors” semnate de I. Stanomir
Tks. Mădă. 😆
Doxa26/09/2017 at 12:29
Da, ca sa poata sa taca si despre asta 😀 …
Ficus “Klaus” Elastica e blat cu uslamu’. Parerea mea. Sa nu uit: cealalta varianta e ca bubuie de prost ce e.
depemures26/09/2017 at 12:51
Taaaaare greu îmi vine să vă dau dreptate. 😎
Doxa26/09/2017 at 13:04
Nici n-as vrea sa am 😀 …
Doxa26/09/2017 at 12:37
Iata si agenda Sicomorului Nationale pentru astazi:
19:30 | 26 septembrie 2017
http://www.presidency.ro/ro/presedinte/agenda-presedintelui/ceremonie-de-decorare-a-gimnastilor-catalina-ponor-marian-dragulescu-si-larisa-iordache1506411066
zigzag26/09/2017 at 12:59
Il doare la basca .
Sau la echerul si kompasul lui Dragnea :))
Doxa26/09/2017 at 13:21
Pai da. La caciula aia de la Sarbatoarea Unirii Mici il doare. La paltonu’ ala de la Paris. Etc. Ia sa-l fi costat pe el tacerea asta chiria pe trei luni pentru Balcescu nr 29 din Sibiu, sa vedeti ce melitza ar fi avut. Ehe…
A rezolvat el rubik kubu’ ala negru pana in ziua de azi? A zis el macar o vorbulita despre chestia asta, macar? Mai vorbim despre Patrunjelul Sasesc abia dupa ce o face macar o referire la cazul respectiv, acel caz fiind, daca nu cheia de bolta a tot ce se intampla acum in tara, macar punctul (vizibil) de plecare. Sau n-o fi de Siguranta Nationala? La caz ma refer 😀 .
zigzag26/09/2017 at 15:00
Bine zis , ma bucur sa vad ca mai sunt Oameni care pun astfel de intrebari !
Cine stie .. dupa ce rezolva rubikul .. poate numeste si un sef la SIE , eventual sa fie Muraru – ala care raporteaza , plin de patos, la stapanii coloniei cum a reusit sa schimbe denumirea liceului Mircea Vulcănescu în liceul Traian Popovici.
Ma abtin sa nu scriu vreo injuratura .
Paganel26/09/2017 at 15:12
Da’ puteți să scrieți, că noi nu ne supărăm! 🙂 Alții da, dar noi – nu!
mar26/09/2017 at 11:19
Corect, o solicitare pertinentă!
http://www.hotnews.ro/stiri-esential-22021416-ong-initiativa-romania-cere-demisia-ministrului-justitiei-acuzat-intervenit-ancheta-belina.htm
mar26/09/2017 at 13:03
http://revista22online.ro/70265945/cine-ne-mai-apr-de-banda-penal.html
cedric26/09/2017 at 13:11
asa trebuie actionat:
http://www.stiripesurse.ro/cutremur-in-justi-ie-kovesi-il-para-te-la-csm-pe-ministrul-justi-iei_1221448.html
Diana26/09/2017 at 13:58
Un text lung pentru nestiinta mea juridica, dar se spune ca e “aplicabil” in cazul Belina
https://lege5.ro/Gratuit/gezdimjqgq4q/decizia-nr-406-2016-referitoare-la-admiterea-obiectiei-de-neconstitutionalitate-a-legii-privind-transmiterea-unui-teren-din-domeniul-public-al-statului-si-din-administrarea-ministerului-transporturilo
Paganel26/09/2017 at 15:10
Pentru @Doxa26/09/2017 at 12:29: Din câte știu eu, a zice „sas prost” e pleonasm! 🙂
Și-apoi, să ne-amintim de „prietenia” cu varanul, adormescu, prostănacul, (al cărui premier se „visa” prin 2009, dacă nu ieșea prezident, „cu repetiție”, băsea mari-chiorul)
Și un banc (reținut prin 1990-91 sau cam pe-acolo, pe vremea când „acasă” al meu însemna, încă, sudul Ardealului).
„Întreabă unul:
– De câte feluri sunt sașii?
Vine răspunsul:
– De trei feluri: foarte deștepți, deștepți și proști. Ăia foarte deștepți au plecat din România pe vremea lui Ceaușescu, cei deștepți, imediat după căderea lui, iar pe ăia proști îi mai găsești și acum în țară!”
Doxa26/09/2017 at 15:29
Sincer, mie mi se pare cel putin lipsit de inteligenta politica; una productiva si benefica pentru Tara. Pentru Oameni. Pentru Alegatori. Pentru o bruma de Viitor. Etc. Asa, dpdv personal si al decsurcarelilor miticesti, nici ca ma intereseaza. Aia e treaba lui. Atata vreme cat nu intra in conflict cu cele scrise.la inceput, fireste 😀 …
Paganel26/09/2017 at 15:14
http://www.hotnews.ro/stiri-esential-22022185-ccr-amana-decizia-sesizarile-lui-dragnea-tariceanu-prin-care-cer-obligarea-lui-kovesi-raspunda-daca-fost-sau-nu-acasa-oprea.htm
I-o fi spăriet careva pe stacojiii???
Paganel26/09/2017 at 15:16
Sau e „la pachet” cu asta?
http://www.digi24.ro/stiri/actualitate/justitie/augustin-lazar-nu-a-incalcat-codul-deontologic-cand-a-facut-declaratii-pe-marginea-oug13-presa-799740
„Inspecția Judiciară a stabilit că procurorul general al României, Augustin Lazăr, nu a încălcat Codul deontologic atunci când a făcut declarații pe marginea OUG13/2017, relatează Agerpres citând surse judiciare.”
Paganel26/09/2017 at 15:19
Parașuta de la ISJ Arad și-a „luat zborul” după doar o zi!
http://www.digi24.ro/stiri/actualitate/educatie/violeta-varga-si-a-dat-demisia-din-functia-de-inspector-scolar-799913
Cică se simțea „hărțuită”!… Eu cred că era invers!…
mar26/09/2017 at 15:23
Încă un lemn pus sub cazan, capacul vibrează! Nu cred că i-a apucă luna noiembrie,. – se scumpesc gazele cu 6%.
http://economie.hotnews.ro/stiri-energie-22022133-gazele-livrate-consumatorilor-casnici-vor-scumpi-circa-6-1-octombrie.htm
Paganel26/09/2017 at 15:27
„Momentul” e „ales” excelent: tocmai se răcește vremea! Abia aștept să mă „încălzesc” cu o bâtă dată în țeasta goală a unei jigodii!…
Și un apel, de citit și de… aplicat 🙂
http://funeriu.blogspot.ro/2017/09/solutia-la-problema-manualelor-un-apel.html
Paganel26/09/2017 at 15:29
După Dan Turturică, și pe Laurențiu Mihu îl „mănâncă”… tastatura! 🙂
http://www.digi24.ro/stiri/actualitate/politica/inainte-de-belina-a-fost-las-vegasul-de-pe-litoral-cum-negocia-mazare-cu-ponta-si-tariceanu-799641
mar26/09/2017 at 15:43
Cam multe amânări! Oare așteaptă ceva?
http://www.hotnews.ro/stiri-esential-22022205-ccr-amana-pentru-3-octombrie-decizia-privind-proiectul-modificare-legii-referendumului-surse.htm
mar26/09/2017 at 16:03
Plata defalcata a TVA va fi obligatorie de anul viitor doar pentru companiile de stat si firmele aflate in relatii contractuale cu statul, scrie profit.ro.
http://economie.hotnews.ro/stiri-finante_banci-22022288-comisia-buget-din-senat-plata-defalcata-tva-obligatorie-anul-doar-pentru-firmele-stat-sau-care-contracte-statul-pentru-restul-optionala.htm
Cetatean26/09/2017 at 16:27
postare 9, editorial 🙂
« Rușine, stacojiilor! Pragul lui Daniel Abuzivul
Revista Presei – 25 septembrie. Impreună, apărați-mă de Justiție! (Dragnea către pesediști) »

References: CCR 
 CCR 
 CCR 

CCR 
 CCR 
 CCR 
 CCR 
 CCR 
 CCR 
 CCR 
 CCR